text: · تترك العجائن خارج الفريزر لمدة نصف ساعة قبل الاستعمال كي تحل و يسهل التعامل معها .
text: #000005
text: · تحتوي علبة العجينة الهشة على مغلفين , سنستعمل مغلف واحد فقط و يترك الثاني في الفريزر لاستعمالات أخرى .
text: #000006
text: · يطحن الفستق أو الجوز ثم يمزج مع السكر و القرفة و ماء الزهر و تترك جانباً .
text: #000007
text: · تذوب الزبدة ( أو الزبدة و السمنة ) على نار هادئة ثم توضع على طاولة العمل .
text: #000008
text: · تدهن صينية بايركس أكبر حجم بمزيج الزبدة , تقسم العجينة الهشة إلى قسميين متساويين تماماً ثم يرق أحدهما باستخدام الشوبك حتى تصبح أبعاده بنفس أبعاد صينية البايركس ثم يمد في الصينية و يدهن بالزبدة .
text: #000009
text: · توضع رقاقتان من عجينة الفايلو فوق العجينة الهشة ثم تدهن بالزبدة .
text: #000010
text: · تكرر العملية حتى ينتهي أول باكيت من عجينة الفيلو .
text: #000011
text: · تمد نصف كمية الحشوة فوق أخر طبقة من العجينة ثم تغطى برقاقتين من عجينة الفيلو و تدهن بالزبدة ثم يمد باقي الحشوة , هذه الخطوة هدفها تحقيق خداع بصري و جعل كمية الحشوة يبدو كبيراً جداً عند تقطيع البقلاوة .
text: #000012
text: · يرق القسم الثاني من العجينة الهشة حتى يصل لأبعاد طبق البايركس ثم يمد فوق الفستق و يدهن بالزبدة .
text: #000013
text: · تمد رقاقتان من عجينة الفايلو فوق أخر طبقة و تدهن بالزبدة ثم تكرر العملية حتى تنتهي لدينا كل كمية العجينة و الزبدة و يدهن الوجه بالزبدة بشكل كبير .
text: #000014
text: · يقطع وجه البقلاوة إلى مربعات أو أشكال هندسية حسب الرغبة ثم تخبز في الفرن المحمى مسبقاً على درجة حرارة 180 درجة مئوية لمدة 40 دقيقة تقريباً أو حتى يحمّّر القاع و يحمى الفرن من الأعلى حتى يشقر الوجه .
text: #000015
text: · بعد أن تبرد البقلاوة تقطع و تقدم مع المزيد من القطر لمن يرغب .
text: #000016
text: يمكن تحضير البقلاوة بطريقة مختلفة قليلاً , تجهز الحشوة من دون سكر ثم تخبز البقلاوة و تترك حتى تبرد لمدة عشر دقائق , أثناء خبز البقلاوة يحضر قطر بالسكر و الماء و قليل من عصير الليمون ثم تسقى البقلاوة بالقطر الحار .
text: #000017
text: وصفات تانية ممكن تعجبك
text: #000018
text: يعني بس شفت الوصفة اشتهيت عليها
  وقلت بلا ما فوت اتفرج
  و عم نزل الصفحة بالماوس لفوق ولتحت اخر شي قلت بدي فوت و اعرف الوصفة
text: #000023
text: شو هادا يا منى والله العظيم كأنك قاعدة بقلبي من كم يوم قلت لزوجي بدي اجرب اعمل البقلاوة بالبيت ضحك وقلي جربي لنشوف النتائج بنحكي ومتل ما قلتي هنا عنا احسن محل حلويات لا يشكل شي مقارنة مع مهروسة وفستق حلب اللي متعودين على حلوياتهم بحلب لذلك شو ما جاب لي من حلويات هنا ما عبيدخلو مزاجي رغم كونها غالية الثمن ومن النوع الفاخر على حسابهم بس معذورين لانهم لم يتذوقو الحلويات الحلبية الاصيلة فقررت اعمل شي انا وبالصدفة نزلتي انت هالوصفة والله رح جربها اكيد مادامت من دياتك وشجعتيني على الخطوة اللي كنت ناوية اعملها بالعكس الان بعملهاوانا متأكدة بنجاحها لانه ذوق منى فيها فما رح اتردد وبخبرك النتائج اذا راد الله صحيح ولو طولت عليك طلعت البطاطا المقلية على طريقك سوبر سوبر سوبر مقرمشة يارائعة شكرا لك
text: #000025
text: يسلمو هالايدين يا منى مبين عليها شيء فخم كتير و مثل شغل المعلمين يعطيكي الف عافيه
  عندي سوءال حبيبتي شو هيي العجينه الهشه هل هي البف بيستري ? ارجو الافاده حبيبتي
text: #000026
text: انا بهنيكي على سرعه اضافه الوصفات لانو كل ما بدخل كل كام يوم سمالله عم بشوف وصفات كتيره مضافه الله يقويكي و يعطيكي الصحه
text: #000027
text: قصدي بالعجينة الهشة الباف باستري , هلا نبهتيني ان انا ما وضحت هل النقطة , بس لنوشة ما عرفت شو قصدك برقائق العجين :roll , العجينة الي ااقصدها هي عجينة رقيقة كتير و مكتوب اسمها على العلبةphyllo dough أو fillo dough , ان شاء الله تكون الفكرة وضحت و اي سؤال تاني من عيوني
text: #000030
text: هنا يا حق على البطاطا , كتير انبسطت انها عجبتك , ريتو صحة
text: #000033
text: العجينة الهشة هي نفسها عجينة الباف باستري , هلا رح عدل الوصفة ان شاء الله
text: #000034
text: كلك زووء امونة , هلا صيف و انا ما وراي شي غير جرب اكلات جديدة و صورها , بس شي اسبوع رح ساافر و ما بقى ينزل اشيا جديد لاسبوعين تقريبا :roll , بس ابقي زوريني ان شاء الله
text: #000035
text: كلك زووء أختي , طريقة المعمول هي نفسها طريقة الكرابيج تمام باختلاف ان الكرابيج منقدمها مع الناطف و المعمول مع السكر البودرة المطعم بماء الورد , هلا الوصفة من دون صور , بس ما اعملها كمان مرة رح نزل الها صور أكيد , فيك تشوفي الوصفة [URL=على هل الرابط[/URL]
text: #000037
text: سلامات منى كيفك
  بدي أسألك عجينة phyllo dough من وين بتشتريها و إلها عدة ماركات و لا ما عنا غيرها بالأسواق الله يجزيك الخير
  يا ترى وصلتك و صفة اليلانجي ؟ شو رأيك فيها؟ من فترة كان ع الصفحة الرئيسية وصفات ملفوف و طلبتي وصفات سبحان الله الملفوف بحس ما إلو كتير طرق للطبخ
text: #000039
text: الوصفة الي أرسلتلك ياها كمان من المطبخ التركي لأنو نحن تعلمناها من خياطة بتعرف لغة تركية و بتابع القنوات التركية و هي تعلمتها من شيف تركي و علمتنا ياها و حتى إذا بدك كتنويع تضيفي بعض الخضار متل الفليفلة الخضرا حسب المتوفر عند ست البيت
text: #000040
text: العجينة انا بشتريها من عند كنان او العقاد مقابل الفرنسيسكان , و هي متوفر من ماركة ابو اللبن و الاسم مكتوب عليها بالانكليزي اما بالعربي فاظن ان اسمها عجينة الرقائق , عجينة البقلاوة و الاوزي , بس مو متاكدة بس الاسم بالانكليزي متاكدة انه مكتوب
text: #000042
text: اختي منى عم دور على طريقة عمل عجينة الفيلو بالبيت يا ترى مجربتيها من قبل او مفكرة تجربيها
text: #000045
text: اهلين منى. عندي سوءال حبيبه البي. معليش راح غلبك معي كالعاده. سوءالي شو بيحطوا مع السمنه الحمويه او البلديه لحتى يطلع طعم الحلويات مميز. يعني ريحه الحلويات ياللي بتيجي من سوريه او لبنان غيييير شكل. و طبعا هادا بسبب نوع السمنه الفاخر. لانوا عجينه البقلاوه هيه هيه وين ما كان طحين و ماي. بس السمنه انا بعرف انو في شيء اسمه بهارات السمنه رحت و اشتريتها من عمان بس ما حبيت ريحتها. مش هيه ياللي عم دور عليها. بليز اسالي هالستات الكباريه شو بيستعملوا? يمكن محلب و شي تاني معه? مش عارفه بس بدي اوصل لهالريحه الحلوه. شفتي شو دايما كتيره غلبه انا. سامحيني. والله ما عندي غيك اساله. بس لاني بعرف كيف طبعك بتحبي شغل الاتقان فقلت مالي غيرك. و شكرا على كل شي. . سلامي لك حبيبتي.
text: #000047
text: الصراحة أو مرة اسمع بشي اسمه بهارات السمنة , و البهار الي بيعطي الريحة الحلوة هو المحلب متل ما قلتي , تلاقينا نظيفه لأغلب معجناتنا
  على كل الاحوال رح اسال و استغفسر لحتى جيب الك قرار هل القصة و ان شاء الله ربي يوفقني لخاطر عيونك
text: #000049
text: كتير سهلة وطلعت طيبة، بس خربطت بكتابتك وما عرفت يعني كم طبقة عجينة كلاج حطيتي تحت ؟ لانك كاتبة لتخلص، بس هي حسب الطبق بتطلع ؟! .. فحطيت عالنظر هههه .. بس عن جد هي كم طبقة عجينة يعني بتطلع من تحت؟ من فوق أظن طبقة (ورقتين) ما ؟
text: #000052
text: عملتها بالجوز وهي تطبيقي:
text: #000053
text: ما أسهلها وأطيبها يسلمو
text: #000054